3. ลักษณะการประกอบธุรกิจ

  ประวัติความเป็นมา

บริษัท บางสะพานบาร์มิล จำกัด (มหาชน) ก่อตั้งเมื่อวันที่ 11 พฤศจิกายน 2537
ด้วยทุนจดทะเบียน 600 ล้านบาท ปัจจุบันมีทุนจดทะเบียน (ณ 31 ธันวาคม 2551) จำนวน
1,132.5 ล้านบาท ประกอบด้วยหุ้นสามัญที่มีมูลค่าที่ตราไว้หุ้นละ 1 บาทจำนวน 1,132.5 ล้านหุ้น
ซึ่งเรียกชำระเต็มมูลค่าแล้ว โรงงานของบริษัทตั้งอยู่ที่ อำเภอบางสะพาน จังหวัดประจวบคีรีขันธ์
ได้รับการส่งเสริมการลงทุนจากคณะกรรมการส่งเสริมการลงทุน ตามบัตรส่งเสริม เลขที่
1186/2538 ตั้งแต่ 30 มีนาคม 2538
และเพื่อให้เห็นการเปลี่ยนแปลงและพัฒนาการที่สำคัญของบริษัท จึงได้สรุปเนื้อหาไว้โดยสังเขปดังนี้

พฤศจิกายน 2537 จดทะเบียนก่อตั้งบริษัท ณ วันที่ 11 พฤศจิกายน 2537 โดยมีทุนจดทะเบียน 600
ล้านบาท โดยการออกหุ้นสามัญจำนวน 60 ล้านหุ้น มูลค่าที่ตราไว้หุ้นละ 10 บาท
เพื่อประกอบธุรกิจผลิตเหล็กเส้นแบบรีดร้อน

มีนาคม 2538 คณะกรรมการส่งเสริมการลงทุน อนุมัติการส่งเสริมฯ
ในการผลิตเหล็กเส้นกลมและเหล็กเส้นข้ออ้อย

ตุลาคม 2544 ได้รับการรับรองมาตรฐานการจัดการผลิต ISO 9001:2000

ธันวาคม 2546 จดทะเบียนเพิ่มทุนจาก 600 ล้านบาท เป็น 750 ล้านบาท
เพื่อนำเงินที่ได้จากการเพิ่มทุนไปชำระหนี้ส่วนหนึ่งจากการปรับโครงสร้างหนี้กับทางบรรษัทบริหารสินทรัพย์ไทย

มิถุนายน 2547 จดทะเบียนเพิ่มทุนจาก 750 ล้านบาท เป็น 755 ล้านบาท
เพื่อขายให้กับผู้บริหารที่สำคัญของบริษัท

กรกฎาคม 2547 จดทะเบียนเพิ่มทุนจาก 755 ล้านบาทเป็น 906 ล้านบาท
เพื่อเสนอขายแก่ผู้ถือหุ้นเดิม (Right Offering)
เพื่อนำเงินไปใช้ในการขยายสายการผลิตเหล็กเส้นขนาดเล็ก

กรกฎาคม 2547 ที่ประชุมวิสามัญผู้ถือหุ้นมีมติพิเศษให้แปรสภาพบริษัทเป็นบริษัทมหาชนจำกัด
และให้เพิ่มทุนจดทะเบียนจาก 906 ล้านบาทเป็น 1,132.5 ล้านบาท
โดยการออกหุ้นสามัญใหม่จำนวน 22.65 ล้านหุ้น มูลค่าหุ้นที่ตราไว้หุ้นละ 10 บาท
เพื่อเสนอขายแก่ประชาชนทั่วไป และได้จดทะเบียนเพิ่มทุนและแปรสภาพฯ กับกรมพัฒนาธุรกิจการค้า
เมื่อวันที่ 9 สิงหาคม 2547

กันยายน 2547 จดทะเบียนเปลี่ยนแปลงมูลค่าหุ้นที่ตราไว้จากหุ้นละ 10 บาท เป็นหุ้นละ 1 บาท
หลังจากเปลี่ยนแปลงมูลค่าหุ้นแล้ว จำนวนหุ้นสามัญของบริษัทได้เพิ่มขึ้นเป็น 1,132.5 ล้านหุ้น

มกราคม 2548 เสนอขายหุ้นสามัญเพิ่มทุนจำนวน 226.5 ล้านหุ้น มูลค่าหุ้นที่ตราไว้หุ้นละ 1
บาทให้แก่ประชาชนทั่วไปเป็นครั้งแรก (IPO) ในราคาหุ้นละ 3.80 บาท
และตลาดหลักทรัพย์แห่งประเทศไทยได้รับหุ้นสามัญของบริษัทเป็นหลักทรัพย์จดทะเบียน

กุมภาพันธ์ 2548 เริ่มทำการซื้อขายหุ้นสามัญของบริษัทในตลาดหลักทรัพย์แห่งประเทศไทย

เมษายน 2548 ประชุมใหญ่สามัญประจำปีเป็นครั้งแรกภายหลังการเข้าจดทะเบียนฯ
และที่ประชุมมีมติอนุมัติให้จ่ายเงินปันผลประจำปี ในอัตราหุ้นละ 0.05 บาท

ธันวาคม 2548 ได้รับการรับรองมาตรฐานด้านการจัดการสิ่งแวดล้อม ISO 14001:2004

สิงหาคม 2549 ที่ประชุมกรรมการบริษัทมีมติอนุมัติให้จ่ายเงินปันผลระหว่างกาลสำหรับปี 2549
ในอัตราหุ้นละ 0.10 บาท

เมษายน 2550 ที่ประชุมใหญ่สามัญประจำปี 2550 มีมติอนุมัติให้จ่ายเงินปันผลประจำปี
ในอัตราหุ้นละ 0.10 บาท

สิงหาคม 2550 ที่ประชุมกรรมการบริษัทมีมติอนุมัติให้จ่ายเงินปันผลระหว่างกาลสำหรับปี2550 ใน

อัตราหุ้นละ 0.06 บาท

เมษายน 2551 ที่ประชุมใหญ่สามัญประจำปี 2551 มีมติอนุมัติให้จ่ายเงินปันผลประจำปี
ในอัตราหุ้นละ 0.12 บาท

สิงหาคม 2551 ที่ประชุมกรรมการบริษัทมีมติอนุมัติให้จ่ายเงินปันผลระหว่างกาลสำหรับปี2551 ใน

อัตราหุ้นละ 0.18 บาท

ผลิตภัณฑ์หลักของบริษัทเป็นเหล็กเส้นเสริมคอนกรีต ที่ผลิตตามมาตรฐานอุตสาหกรรม เลขที่ มอก.
20-2543 สำหรับเหล็กเส้นกลม (Round Steel Bar) โดยมีขนาดเส้นผ่านศูนย์กลาง 6 ถึง 25
มม. ซึ่งมีความยาว 10 เมตร โดยมีชั้นคุณภาพ SR24 และเลขที่ มอก. 24-2548
สำหรับเหล็กเส้นข้ออ้อย(Deformed Steel Bar) โดยมีขนาดเส้นผ่านศูนย์กลาง 10 ถึง 40 มม.
ซึ่งมีความยาว 10 และ 12เมตร โดยประกอบด้วยชั้นคุณภาพ 3 ชั้นคือ SD30, SD40 และ SD50
ผลิตภัณฑ์เหล็กเส้นเสริมคอนกรีตของบริษัท เป็นวัสดุที่สำคัญในโครงสร้างของงานก่อสร้างทุกชนิด

สัดส่วนการขายเหล็กเส้นของบริษัท ประกอบด้วยเหล็กเส้นกลมมีสัดส่วนประมาณร้อยละ 49
ของรายได้จากการขาย ขณะที่เหล็กเส้นข้ออ้อยมีสัดส่วนประมาณร้อยละ 50
ที่เหลือเป็นการขายเศษเหล็กที่เกิดขึ้นจากกระบวนการผลิตเป็นสำคัญ สำหรับวัตถุดิบหลักของบริษัทคือ
เหล็กแท่งเล็ก (Billet) โดยมากมีขนาดความยาวมาตรฐาน 6 เมตร หน้าตัดกว้างคูณยาว 100
x 100มม. ถึง 150 x 150มม. สั่งนำเข้ามาจากประเทศผู้ผลิตทั่วโลก เช่น
กลุ่มประเทศสหภาพโซเวียตเดิม ตุรกี เม็กซิโก และจีน เป็นต้น เหล็กแท่งเล็ก (Billet)
ซึ่งบริษัทเลือกใช้นี้ผลิตจากสินแร่เหล็ก
จึงมีคุณภาพที่สม่ำเสมอทำให้สามารถควบคุมการสูญเสียระหว่างการผลิตได้ดี
ประกอบกับการใช้ระบบลดความร้อนหรือผึ่งเย็นโดยใช้อากาศ (Air Cooling)
ในการลดอุณหภูมิของเหล็กเส้นที่ออกจากแท่นรีดบนเตียงลดอุณหภูมิ (Cooling Bed)
ในกระบวนการผลิต จึงทำให้เนื้อเหล็กมีคุณภาพที่สม่ำเสมอทั่วทั้งเส้นตลอดจนถึงเนื้อเหล็กภายใน

บริษัทให้ความสำคัญกับคุณภาพของสินค้าและกระบวนการผลิต กล่าวคือ
นอกจากจะได้การรับรองคุณภาพตามมาตรฐานผลิตภัณฑ์ มอก. แล้ว
บริษัทยังได้รับการรับรองมาตรฐานการผลิต ISO 9001:2000 จาก สถาบัน WIT Assessment
ด้วย สินค้าของบริษัทจึงเป็นที่ยอมรับจากทั้งผู้ซื้อและผู้ใช้ในวงการอุตสาหกรรมก่อสร้างเป็นอย่างดี

กลุ่มลูกค้าเป้าหมายของบริษัทสามารถแบ่งได้เป็น 2 กลุ่ม ดังนี้

-   ตัวแทนจำหน่าย ได้แก่ ยี่ปั๊ว หรือบริษัทผู้ค้าส่งเหล็กขนาดใหญ่
    กลุ่มนี้จะมียอดสั่งซื้อจากบริษัทคิดเป็นสัดส่วนถึงประมาณร้อยละ 90
    และมีคำสั่งซื้อเป็นประจำทุกๆ เดือน
    ทั้งนี้ส่วนใหญ่เป็นลูกค้าที่ติดต่อค้าขายกันมานานแล้วและมีความสัมพันธ์ที่ดี

-   ร้านค้ารายย่อย ผู้รับเหมาหรือผู้ประกอบการอสังหาริมทรัพย์
    บริษัทมีนโยบายที่จะใช้เงื่อนไขทางการค้าแบบระมัดระวังเกี่ยวกับการชำระเงินของลูกค้ากลุ่มนี้
    การขยายตลาดในกลุ่มนี้มีค่าใช้จ่ายในการดำเนินงานที่ค่อนข้างสูง
    แต่ก็สามารถขายสินค้าได้ในราคาที่ดีกว่าเป็นการทดแทน

กลยุทธ์ทางการตลาดที่สำคัญของบริษัท ได้แก่

-   เน้นการมีชนิดและขนาดสินค้าที่ครบถ้วนตามความต้องการของตลาด
    เพิ่มความสะดวกในการสั่งซื้อสินค้าของลูกค้า ณ ที่แห่งเดียว

-   รักษาชื่อเสียงในการเป็นผู้ผลิตที่นำเสนอสินค้าที่มีคุณภาพ จนเป็นที่ยอมรับมาอย่างต่อเนื่อง

-   มีความรวดเร็วและความตรงต่อเวลาในการจัดส่งสินค้า

-   ตั้งราคาที่เหมาะสมโดยคำนึงถึงสภาวะตลาดและการแข่งขัน

-   สร้างและกระชับความสัมพันธ์ที่ดีกับตัวแทนจำหน่ายของบริษัทอยู่เสมอ

  โครงสร้างบริษัท

กลุ่มวิริยประไพกิจเป็นผู้ถือหุ้นทั้งทางตรงและทางอ้อมในกลุ่มบริษัทผู้ผลิตเหล็กขนาดใหญ่ของประเทศไทยที่มีการผลิตสินค้าหลากหลายประเภท
เช่น เหล็กแผ่นรีดร้อนแบบม้วนและแบบแผ่นหนา เหล็กโครงสร้างรูปพรรณรีดร้อน เหล็กเส้นรีดร้อน
เหล็กลวดรีดร้อน เหล็กแผ่นรีดเย็น เหล็กแผ่นเคลือบ และการแปรรูปเหล็ก เป็นต้น
โดยมีโรงงานผลิตแบบรวมกลุ่ม (Complex) ตั้งอยู่ในพื้นที่ 3 แห่งคือ แห่งแรกที่ อ.พระประแดง
จ.สมุทรปราการ แห่งที่สองที่ อ.บางปะกง จ.ฉะเชิงเทรา และแห่งที่สามที่ อ.บางสะพาน
จ.ประจวบคีรีขันธ์
โรงงานส่วนใหญ่ตั้งอยู่ริมฝั่งแม่น้ำและริมฝั่งทะเลเพื่อความสะดวกในการขนส่งวัตถุดิบและสินค้าสำเร็จรูป
กลุ่มสหวิริยายังเป็นผู้ถือหุ้นในธุรกิจท่าเรือและขนส่งที่เกี่ยวเนื่องกับธุรกิจหลัก ได้แก่
ธุรกิจท่าเรือริมฝั่งแม่น้ำบางปะกงในเขตอำเภอบางปะกง
ธุรกิจท่าเรือน้ำลึกในเขตอำเภอบางสะพาน ธุรกิจเรือลำเลียง ธุรกิจรถบรรทุกขนส่ง เป็นต้น
กลุ่มผู้ถือหุ้นนี้ยังมีประสบการณ์ความเชี่ยวชาญในการผลิตและการค้าเหล็ก
ตลอดจนมีความสัมพันธ์ที่ดีกับคู่ค้ามานานกว่า 50 ปี นอกจากนี้ทางกลุ่มฯ
ยังมีโครงการสร้างโรงถลุงเหล็กและผลิตเหล็กกล้าต่อเนื่อง (Blast Furnace and
Integrated Steel Mill) ซึ่งจะส่งผลดีต่อบริษัทในแง่ความมั่นคงทั้งในแง่ของปริมาณ ราคา
และคุณภาพ ของการจัดหาวัตถุดิบที่จะสามารถผลิตขึ้นได้เองภายในประเทศจากโครงการดังกล่าว

กลุ่มบุคคลชาวไต้หวันเป็นกลุ่มบุคคลที่มีความชำนาญจากการเป็นตัวแทนซื้อขายผลิตภัณฑ์เหล็ก
และมีความชำนาญทางด้านเทคโนโลยีการผลิต
ซึ่งเป็นประโยชน์แก่บริษัททั้งในแง่ของการคาดการณ์ราคาเหล็กและการสั่งซื้อวัตถุดิบ
รวมถึงการควบคุมเครื่องจักรในการผลิตสินค้าของบริษัทให้เป็นไปอย่างมีประสิทธิภาพและมีอัตราการสูญเสียต่ำ

โครงสร้างรายได้

+----------------+---------+------+----------+-----+---------+-------+
| ผลิตภัณฑ์         | 2549    |      | 2550     |     | 2551    |       |
+----------------+---------+------+----------+-----+---------+-------+
|                | จ       | ร    | จำนวนเงิน | ร้อ  | จ       | ร้อยละ |
|                | ำนวนเงิน | ้อยละ |          | ยละ | ำนวนเงิน |       |
+----------------+---------+------+----------+-----+---------+-------+
| 1.             | 1       | 4    | 1,893.68 | 49  | 1       | 50.21 |
|   เหล็กเส้นข้ออ้อย | ,893.68 | 9.49 |          | .49 | ,378.19 |       |
+----------------+---------+------+----------+-----+---------+-------+
| 2.  เหล็กเส้นกลม | 1       | 4    | 1,899.76 | 49  | 1       | 49.11 |
|                | ,899.76 | 9.65 |          | .65 | ,347.98 |       |
+----------------+---------+------+----------+-----+---------+-------+
| 3.  เศษเหล็ก    | 33.20   | 0.86 | 33.20    | 0   | 18.68   | 0.68  |
|                |         |      |          | .86 |         |       |
+----------------+---------+------+----------+-----+---------+-------+
| รวม            | 3       | 10   | 3,826.64 | 100 | 2       | 1     |
| รายได้จากการขาย | ,826.64 | 0.00 |          | .00 | ,744.85 | 00.00 |
+----------------+---------+------+----------+-----+---------+-------+

จากข้อมูลข้างต้นสัดส่วนรายได้จากการขายที่สำคัญของบริษัทมาจากสินค้าเหล็กเส้นข้ออ้อยและเหล็กเส้นกลม
โดยในระยะ 3 ปีที่ผ่านมา
บริษัทมีการขายเหล็กเส้นกลมและเหล็กเส้นข้ออ้อยในสัดส่วนที่ใกล้เคียงกัน
นอกจากรายได้จากการขายเหล็กเส้นแล้วทางบริษัทยังมีรายได้จากการขายเศษเหล็กด้วยแต่มีสัดส่วนเพียงประมาณร้อยละ
1 ของรายได้จากการขายในแต่ละปี

ถึงแม้ว่าเครื่องจักรและกระบวนการผลิตของบริษัท
จะสามารถผลิตเหล็กเส้นเพื่อการใช้งานประเภทอื่นได้ เช่น เหล็กเส้นที่มีสัดส่วนคาร์บอนพิเศษ
(ขึ้นอยู่กับวัตถุดิบ) หรือเหล็กเพลาดำที่นำไปใช้ในงานอุตสาหกรรม
แต่เนื่องจากยังมีปริมาณความต้องการใช้งานไม่มากนัก
บริษัทจึงยังไม่ได้ทำตลาดสำหรับผลิตภัณฑ์เหล่านี้